Elbphilharmonien - Jordi Savall - TV MIDTVEST PLUS
Den 22. - 23. april 2019
Medlemspris 3.085 kr.
Rabatkode: Koncertrejsen.f19 ved direkte køb hos Koncertrejsen
Tilmeldingsfrist mandag den 7. januar 2019
Medvirkende ensemblerLe Concert des Nations, La Capella Reial de Catalunya, Hespèrion XXI, Orientalisches Instrumentalensemble, Byzantinisch-orthodoxes Vokalensemble.
Musikalsk ledelse: Jordi SavallKunstnere fra alle genrer har gennem århundreder været fascineret af Venedis charme. Liszt, Wagner, Stravinsky, Nietzsche og Thomas Mann er blot nogle få af de mange, der kom her for at leve og arbejde.
I påsken dedikerer Elbphilharmonien en festival til den flydende by og dens musik: Venedig som indgangen til Orienten, som et center for indvandring, hvor mennesker fra meget forskellige kulturer har levet side ved side.
Dette er temaet for koncerten med Jordi Savall og hans ensembler Le Concert des Nations og La Capella Reial de Catalunya.
Som følge af den livlige handel med hele Middelhavsverdenen blev byens kulturliv påvirket af kristen, osmannisk, jødisk og muslimsk kultur. Savall belyser disse påvirkninger i sit musikprogram, der illustrerer og fortæller den venetianske republiks tusindårige historie.
Jordi Savall er en af vort tids største og mest respekterede fortolkere af tidlig musik. Han har fået en næsten ikonisk status for sin sensitive sans for den tidlige musiks univers, udtryksmuligheder og ensembleformater og har, gennem sit arbejde, formået at sætte nye standarter for udøvelsen af tidlig musik.
Jordi Savall har modtaget utallige priser og udmærkelser for sit arbejde, herunder Lèonie Sonnings Musikpris i 2012.